### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 14. august 2024 har vedtaget Magistratens indstilling med den præcisering, der er foreslået af Socialistisk Folkeparti om at seksualundervisningen fortsat er et obligatorisk emne i folkeskolen, men ikke et fag med eget timetal, jf. Sundheds- og Omsorgsudvalgets erklæring af 24. juni 2024.

###

.

### Resume

Den 16. november 2022 besluttede byrådet at nedsætte et Unge-seksualråd, og at rådet skulle udarbejde en Sex-punktsplan for unges seksuelle sundhed. Det er der nu kommet seks anbefalinger ud af, som præsenteres i denne sex-punktsplan (bilag 1).

Flere af planens anbefalinger kan finansieres inden for eksisterende ramme, mens andre anbefalinger vil kræve politisk beslutning om finansiering.

### Beslutningspunkter

Det indstilles:

At 1) Byrådet tager sex-punktsplanen til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-06-2024

Otto Karlsen: 10

Fremsendes til [adresse] med bemærkning, at Magistraten i mødet den 11. juni 2024 anbefaler, at byrådet tiltræder Magistratsafdelingen for Sundhed og Omsorgs indstilling af 29. maj 2024.

Udvalg: [adresse]

Dato: 19-06-2024

Otto Karlsen: 16

Fremsendes til Sundheds- og Omsorgsudvalget til behandling i henhold til beslutning i byrådets møde den 19. juni 2024.

Udvalg: Sundheds- og Omsorgsudvalget

Dato: 24-06-2024

Otto Karlsen: 4

Minna Christiansen og Jarl Thomsen tog forbehold.

Nina Svendsen kunne tiltræde indstillingen i overensstemmelse med Magistratens anbefaling men med præcisering af, at man i SF bakker op om, at seksualundervisningen fortsat er et obligatorisk emne i folkeskolen, men ikke et fag med eget timetal, da SF vægter, at skoledagen ikke forlænges. Der er endvidere mange tilbud til folkeskolen, så prioriteringen bør ligge hos ungdomsuddannelserne.

Thea Nissen kunne tiltræde indstillingen i overensstemmelse med Magistratens anbefaling.

Gerda Rasmussen, Simon Nilsson og Øyvind Toft var forhindrede i at deltage i udvalgets behandling af sagen.